Bono

Bono (oik. Paul David Hewson, s. 10. toukokuuta 1960 Dublin, Irlanti) on irlantilainen muusikko ja lauluntekijä ja rock-yhtye U2:n laulaja ja keulahahmo. Bono sanoittaa suuren osan U2:n kappaleista, ja hänen sanoituksissaan esiintyviä yleisiä teemoja ovat muun muassa uskonto, henkilökohtaiset elämänkokemukset sekä yhteiskunnalliset ja poliittiset sisällöt. Erityisesti U2:n uran varhaisessa tuotannossa hänen sanoituksensa olivat merkittävästi vaikuttamassa yhtyeen musiikin kapinoivaan ja hengelliseen tyyliin. Bono on yhteiskunnallisesti ja poliittisesti aktiivinen erityisesti ihmisoikeusasioissa.

 Musiikkiura 
 U2 

Bono, kitaristi David Evans (”The Edge”), hänen veljensä Dik Evans ja basisti Adam Clayton vastasivat syyskuussa 1976 rumpali Larry Mullen Jr.:n Mount Temple Comprehensive Schoolin ilmoitustaululle jättämään ilmoitukseen, jossa Mullen etsi muusikoita perustettavaan rock-yhtyeeseen. Kokoonpano kerääntyi ajoittain yhteen soittamaan cover-versioita muiden yhtyeiden kappaleista. Pian he alkoivat säveltää omia kappaleita. Kokoonpano sai aluksi nimekseen ”Feedback”, mutta muutaman kuukauden kuluttua yhtye otti käyttöön nimen ”The Hype”. Dik Evansin erottua yhtyeestä vuonna 1978 ja liityttyä Virgin Prunesin kitaristiksi päättivät Bono, The Edge, Adam Clayton ja Larry Mullen Jr. nimetä yhtyeensä U2:ksi.

U2:n uran alussa Bono soitti kitaraa, lauloi ja kirjoitti yhtyeen kappaleet. Vuonna 1982 Bono kertoi haastattelussa jättäneensä ”muun yhtyeen ehdotuksesta kitaran soittamisen ja alkaneensa keskittyä laulamiseen”, koska ”ei ollut kovinkaan taitava kitaristi.” The Edge on sen jälkeen toiminut yhtyeen pääasiallisena kitaristina, mutta myös Bono on sittemmin soittanut kitaraa ajoittain yhtyeen konserteissa. Lisäksi hän soittaa huuliharppua ja on vuodesta 2006 opiskellut myös pianon soittoa kehittyäkseen lauluntekijänä.

Bono kirjoittaa valtaosan U2:n kappaleiden sanoituksista. Hänen sanoituksensa rakentuvat usein yhteiskunnallisten ja poliittisten aihepiirien ympärille sisältäen myös uskonnollisia viittauksia, kuten esimerkiksi kappaleissa ”Gloria” (albumilta October, 1981) ja ”I Still Haven’t Found What I’m Looking For” (albumilta The Joshua Tree, 1987).Stockman (2005) Yhtyeen varhaisessa tuotannossa Bonon sanoituksissa on läsnä myös kapinoiva sävy, ja albumeilla War (1983), The Joshua Tree ja Rattle and Hum (1988) Bonon poliittisia sanoituksia on luonnehdittu myös tunnelmaltaan vihaisiksi.

Vuoden 1991 albumilla Achtung Baby Bonon sanoitukset alkoivat pohjautua aiempaa vahvemmin hänen ja U2:n muiden jäsenten henkilökohtaisiin kokemuksiin.Bono on Bono Vuosien 1992 ja 1993 Zoo TV Tour -kiertueella Bono otti käyttöönsä myös uusia lavapersoonia, joita olivat stereotyyppinen rock-tähti ”The Fly”, amerikkalaisia tv-saarnaajia parodioinut ”Mirror Ball Man” ja korruptoituneen rock-tähden ja paholaisen yhdistelmä ”Mr. MacPhisto”.

Konserttien aikana Bono tunnetaan tavastaan olla lähes jatkuvassa vuorovaikutuksessa yleisön kanssa. Joidenkin kappaleiden, kuten ”With or Without You” (albumilta The Joshua Tree), aikana Bono myös valitsee yleisön seasta faneja seurakseen lavalle,U2: Vertigo 2005: Live From Chicago -DVD, 2005. Tuottaja Ned O'Hanlon, ohjaaja Hamish Hamilton. Julkaisija 3DD Entertainment ja hän esiintyy usein yleisön ja eturivin läheisyydessä. Bono sallii myös usein fanien nousun lavalle ja kappaleiden esittämisen yhtyeen kanssa.

U2:n kanssa Bono on voittanut 22 Grammy-palkintoa eri kategorioissa, ja parhaan kappaleen Golden Globe -palkinnon vuonna 2003 kappaleella ”The Hands That Built America” (elokuvasta Gangs of New York, 2002). Vuonna 2005 Bono ja muu U2 aateloitiin Rock and Roll Hall of Famen kunniagallerian jäseniksi, ja vuoden 2008 marraskuussa musiikkilehti Rolling Stone sijoitti Bonon listasijalle 32. kaikkien aikojen parhaiden laulajien listallaan.

Bonoa on arvosteltu hänen verosuunnittelunsa vuoksi. Vuonna 2007 Bono ja U2 saivat osakseen kritiikkiä siirrettyään osan musiikillisesta toiminnastaan Irlannista Amsterdamiin verotussyistä. Aiemmin U2:n kuten muidenkin artistien tekijänpalkkiot oli vapautettu veroista yhtyeen kotimaassa Irlannissa. Kun verovapaille tuloille asetettiin yläraja, U2 siirsi liiketoimintansa Alankomaihin, missä tekijänoikeuspalkkioiden verotus on alhaisempi. Vuonna 2008 Bono oli yksi lukuisista varakkaista henkilöistä, joiden verojärjestelyt joutuivat Christian Aid -järjestön korostetun kritiikin kohteeksi.

 Muu työ musiikin parissa 
U2:n ulkopuolella Bono on työskennellyt musiikillisten projektien parissa Frank Sinatran,Weekend Edition Saturday, 13.11.1993. Washington, DC: National Public Radio. Johnny Cashin, Willie Nelsonin,U2. (1998). Slow Dancing. On If God Will Send His Angels [CD Single]. New York: Island Records. Luciano Pavarottin,Louie, R. Opera man Luciano Pavarotti wants to be hip . (6 February 1996). Short Takes. Buffalo News. Viitattu 15.9.2015] Sinéad O’Connorin,Voyer, R. Splendid Magazine reviews Sinéad O'Connor splendidezine.com. (1 October 2005).. Splendid. Viitattu 15.9.2015 Green Dayn, Tom Pettyn, Roy Orbisonin,Orbison, R. (1989). "She's a Mystery to Me". On Mystery Girl [CD]. London: Virgin Records. Bob Dylanin,Bono (10 August 1984). Bono, Bob and Van. Hot Press. Tina Turnerin,Various Artists. (1995). Goldeneye. On Goldeneye: Original Motion Picture Soundtrack [CD]. New York: Virgin Records. B.B. Kingin ja Zuccheron kanssa.U2. (1988). When Love Comes to Town. On Rattle and Hum [CD]. New York: Island Records.

Bono on levyttänyt musiikkia Ray Charlesin,U2 Wanderer. U2 Discography—Q's Jook Joint. Viitattu 15.9.2015. Quincy Jonesin, Kirk Franklinin,Kirk Franklin. (1998). Lean on me. On the Nu Nation Project [CD-Album]. Inglewood: GospoCentric Records. Bruce Springsteenin,Stanley, A. (19 May 2007). Bruce Springsteen: The Rising Tour 2003-2003 Final Tour Statistics. Viitattu 15.9.2015. Tony Bennettin,TonyBennett.net. (Unknown last update). Tony Bennett, Columbia Records . Viitattu 15.9.2015. Clannadin,U2tour.de In A Lifetime (Clannad & Bono). Retrieved Viitattu 15.9.2015. The Corrsin,Cashmere, P. (14.4.2004). The Corrs Record Another Bono Song. Undercover Media. Viitattu 15.9.2015 undercover.com.au Wyclef Jeanin,U2Wanderer.org. U2 Discography—New Day Single. Viitattu 15.9.2015. Kylie Minoguen, Carl Perkinsin, Jay-Z:n ja Rihannan kanssa. Lisäksi hän on levyttänyt julkaisemattoman dueton Jennifer Lopezin kanssa.Barile, L.A. (28 March 2003). PASSAGES: Jennifer Lopez's Latest Duet. People. Viitattu 15.9.2015. Robbie Robertsonin vuoden 1987 samannimisellä albumilla Bono soittaa bassoa ja laulaa.Robbie Robertson. (1987). Sweet Fire of Love. On Robbie Robertson [CD-Album]. Santa Monica: Geffen Records. Michael Hutchencen vuoden 1999 albumilla Michael Hutchence Bono viimeisteli Hutchencen kanssa levyttämänsä dueton ”Slide Away”.

Hyväntekeväisyys

Vuonna 2002 Bono perusti yhdessä Bobby Shriverin ja Jubilee 2000-liikkeen aktivistien kanssa DATA-järjestön Afrikan ongelmia helpottamaan. Vuonna 2004 hän oli mukana perustamassa ONE-järjestöä, joka tekee muun muassa AIDSin, köyhyyden ja ilmastonmuutoksen vastaista työtä.

 Yksityiselämä 
Bono on ollut vuodesta 1982 lähtien naimisissa Alison Hewsonin (o.s. Stewart) kanssa. Pariskunnalla on avioliitostaan neljä lasta: tyttäret Jordan (s. 10. toukokuuta 1989) ja Memphis Eve (s. 7. heinäkuuta 1991) sekä pojat Elijah Bob Patricius Guggi Q (s. 17. elokuuta 1999) ja John Abraham (s. 20. toukokuuta 2001).

Bono on jo pitkään sairastanut silmänpainetauti glaukoomaa, minkä vuoksi häntä ei juuri nähdä julkisuudessa ilman tavaramerkiksi muodostuneita aurinkolasejaan.

Kunnianosoituksia

 55x55px Presidentin vapaudenmitali (USA, 2025)
 55x55px Brittiläisen imperiumin ritarikunnan komentaja (Yhdistynyt kuningaskunta, 2007)
 55x55px Vapauden ritarikunnan upseeri (Portugali, 2005)

Bono oli ehdolla Nobelin rauhanpalkinnon saajaksi vuonna 2003. Time-lehti nimesi Bonon vuonna 2005 Vuoden henkilöksi Bill ja Melinda Gatesin kanssa.

Teokset


 Lähteet 

 Aiheesta muualla 

Luokka:Irlantilaiset laulajat
Luokka:Irlantilaiset kitaristit
Luokka:Rocklaulajat
Luokka:Rockmuusikot
Luokka:Sanoittajat
Luokka:U2
Luokka:Grammy-palkinnon saajat
Luokka:Hyväntekeväisyyden harjoittajat
Luokka:Vuonna 1960 syntyneet
Luokka:Elävät henkilöt
Luokka:Brittiläisen imperiumin ritarikunta
Luokka:Presidential Medal of Freedom
Luokka:Seulonnan keskeiset artikkelit